*Projekts*

LATVIJAS REPUBLIKAS MINISTRU KABINETS

20\_\_. gada \_\_. \_\_\_ Noteikumi Nr. \_\_

Rīgā (prot. Nr. \_\_ \_\_. §)

**Grozījumi Ministru kabineta 2013. gada 3. septembra noteikumos Nr. 737 "Noteikumi par zvērinātu notāru atlīdzības taksēm un to noteikšanas kārtību"**

Izdoti saskaņā ar

Notariāta likuma 165. panta pirmo daļu

1. Izdarīt Ministru kabineta 2013. gada 3. septembra noteikumos Nr. 737 "Noteikumi par zvērinātu notāru atlīdzības taksēm un to noteikšanas kārtību" (Latvijas Vēstnesis, 2013, 174., 247. nr.; 2014, 122. nr.; 2015, 193. nr.; 2016, 152. nr.) šādus grozījumus:

1.1. papildināt noteikumus ar 4.1 un 4.2 punktu šādā redakcijā:

"4.1 Ja zvērināts notārs pēc klienta lūguma veic amata darbības ārpus darba laika, zvērināta notāra atlīdzības takse ir par 50 % lielāka nekā šajos noteikumos noteiktā atlīdzības takse.

4.2 Šo noteikumu 53.1, 53.2 un 53.3 punktā noteikto atlīdzības taksi papildus neiekasē šo noteikumu 6., 33., 43. un 52. punktā paredzētajai taksei.";

1.2. izteikt 6. punktu šādā redakcijā:

"6. Notariālā akta taisīšana par darījumu – 0,5 % no darījuma summas, bet ne mazāk kā 80 *euro* (taksē ietilpst zvērināta notāra atlīdzības takse par šo noteikumu 33., 45., 46., 47., 48., 49., 51., 53.1, 53.2 un 53.3 punktā minēto amata darbību).";

1.3. aizstāt 7. punktā skaitli un vārdu "28,17 *euro*" ar skaitli un vārdu "80 *euro*";

1.4. aizstāt 9. punktā skaitli un vārdu "6,26 *euro*" ar skaitli un vārdu "7,00 *euro*";

1.5. izteikt 10. punktu šādā redakcijā:

"10. Notariālā akta taisīšana, ja nav noteikta darījuma summa (piemēram, lietošanas kārtības līgums, mantojuma līgums), – 80,00 *euro*.";

1.6. izteikt 15. un 16. punktu šādā redakcijā:

"15. Paraksta īstuma apliecināšana – 11 *euro*.

16. Paraksta īstuma apliecināšana likumā "Par tautas nobalsošanu, likumu ierosināšanu un Eiropas pilsoņu iniciatīvu" un Politisko partiju likumā paredzētajā gadījumā – 2 *euro*.";

1.7. papildināt noteikumus ar 17.1 punktu šādā redakcijā:

"17.1 Latvijas Zvērinātu notāru padomes tīmekļvietnē iesniegta paziņojuma apliecināšana – 15,00 *euro*.";

1.8. izteikt 22. punktu šādā redakcijā:

"22. Noraksta, kopijas un pases izraksta apliecināšana – 2 *euro* par katru lappusi, noraksta, kopijas un pases izraksta izgatavošana – 0,50 *euro* par katru lappusi.";

1.9. papildināt noteikumus ar 22.1 punktu šādā redakcijā:

"22.1 Dokumenta izraksta apliecināšana – 2,00 *euro* par katru lappusi, dokumenta izraksta izgatavošana – 3,50 *euro* par katru lappusi.";

1.10. aizstāt 23. punktā skaitli un vārdu "3,13 *euro*" ar skaitli un vārdu "3,50 *euro*", un skaitli un vārdu "2,03 *euro*" ar skaitli un vārdu "2 *euro*";

1.11. izteikt 29. punktu šādā redakcijā:

"29. Apliecība par līdzēju ierašanos vai neierašanos zvērināta notāra prakses vietā – 2,00 *euro* par katru personu un 15,00 *euro* par katru stundu, nepilnu stundu skaitot par pilnu stundu, attiecībā uz ieradušos personu paskaidrojumu uzklausīšanu un norādīšanu apliecībā.";

1.12. papildināt III nodaļu ar 32.1 punktu šādā redakcijā:

"32.1 Publiska dokumenta legalizācija ar apliecinājumu *(apostille)* – 18,00 *euro*.";

1.13. izteikt 33. punktu šādā redakcijā:

"33. Jaglabājumā nodota nauda, – 0,3 % no glabājumā nodotās summas, bet ne mazāk kā 50 *euro*. Ja glabājuma termiņš ir ilgāks par mēnesi, par otro un katru nākamo mēnesi – 10,00 *euro* mēnesī.";

1.14. papildināt noteikumus ar 33.1 punktu šādā redakcijā:

"33.1 Ja glabājumā nodoti vērtspapīri, vērtslietas, priekšmeti vai ieķīlājuma raksti – 40 % no šo noteikumu 6. punktā minētās takses.";

1.15. aizstāt 34. punktā skaitli un vārdu "7,83 *euro*" ar skaitli un vārdu "10 *euro*";

1.16. izteikt 43. punktu šādā redakcijā:

"43. Darījuma (piemēram, rokasnaudas, aizdevuma, nomas u.c. līguma) projekta sastādīšana, ja darījuma projektam neseko notariāls akts, – 100,00 *euro*.";

1.17. aizstāt 44. punktā skaitli un vārdu "7,83 *euro*" ar skaitli un vārdu "8,00 *euro*";

1.18. svītrot 48. un 49. punktu;

1.19. izteikt 52. un 53. punktu šādā redakcijā:

"52. Konsultācija notariālu darbību jautājumos, ja tai neseko notariāls akts vai apliecinājums, – 20 *euro* par katru pilnu stundu, nepilnu stundu skaitot par pilnu stundu. Ja konsultācija sniegta svešvalodā, zvērināta notāra atlīdzības takse ir par 50 % lielāka nekā šajā punktā noteiktā atlīdzības takse.

53. Zvērināta notāra tulkojums – mutvārdos – 10 *euro* par lappusi, rakstveidā – 25 *euro* par lappusi.";

1.20. papildināt VIII nodaļu ar 53.1, 53.2, 53.3 un 53.4 punktu šādā redakcijā:

"53.1 Risku novērtējumā balstītā  klienta izpēte – 60 *euro* par katru pilnu stundu, bet ne mazāk kā 240 *euro*, ja fiziskās personas vai juridiskās personas ģeogrāfiskā izcelsme ir ārpus Eiropas Ekonomikas zonas, un uz likuma pamata jāveic noziedzīgi iegūtu līdzekļu legalizācijas un terorisma finansēšanas novēršanas pasākumi (piemēram, darījumu ekonomiskās būtības noskaidrošana; patiesā labuma guvēja noskaidrošana; politiski nozīmīgas personas noskaidrošana; naudas līdzekļu un labklājības izcelsmes pārbaude).

53.2 Risku novērtējumā balstītā  klienta izpēte – 40 *euro* par katru pilnu stundu, bet ne mazāk kā 160 *euro,* ja Latvijā reģistrētas juridiskās personas pārvaldes institūcijās vai īpašnieku vai patieso labuma guvēju struktūrā ietilpst persona, kuras ģeogrāfiskā izcelsme ir ārpus Eiropas Ekonomikas zonas, un uz likuma pamata jāveic noziedzīgi iegūtu līdzekļu legalizācijas un terorisma finansēšanas novēršanas pasākumi (piemēram, darījumu ekonomiskās būtības noskaidrošana; patiesā labuma guvēja noskaidrošana; politiski nozīmīgas personas noskaidrošana; naudas līdzekļu un labklājības izcelsmes pārbaude).

53.3 Risku novērtējumā balstītā  klienta izpēte – 20 *euro* par katru pilnu stundu, bet ne mazāk kā 80 *euro*, ja fiziskās personas vai juridiskās personas ģeogrāfiskā izcelsme ir Eiropas Ekonomikas zonā un uz likuma pamata jāveic noziedzīgi iegūtu līdzekļu legalizācijas un terorisma finansēšanas novēršanas pasākumi (piemēram, darījumu ekonomiskās būtības noskaidrošana; patiesā labuma guvēja noskaidrošana; politiski nozīmīgas personas noskaidrošana; naudas līdzekļu un labklājības izcelsmes pārbaude).

53.4 Ja zvērināts notārs pēc klienta lūguma rakstveidā sagatavo risku novērtējumā balstītā  klienta izpētes atzinumu, zvērināta notāra atlīdzības takse ir par 50 % lielāka nekā šo noteikumu 53.1, 53.2 un 53.3 punktā noteiktā atlīdzības takse.";

1.21. papildināt noteikumus ar 57. punktu šādā redakcijā:

"57. Šo noteikumu grozījums par 48. un 49. punkta svītrošanu stājas spēkā 2020. gada 1. janvārī."

2. Noteikumi stājas spēkā 2019. gada 1. jūlijā.

Ministru prezidents [A. K. Kariņš](https://mk.gov.lv/lv/amatpersonas/arturs-krisjanis-karins)

Ministru prezidenta biedrs,

tieslietu ministrs  J. Bordāns

Iesniedzējs:

Ministru prezidenta biedrs,

tieslietu ministrs  J. Bordāns